作者:羅貫中
標題:宋太祖龍虎風雲會・倘秀才
內容:憂的是百姓苦，向御榻心勞意攘。(普雲)百姓困苦，只因四方多事。今天下太平，民力漸蘇矣。(正末雲)一榻之外，皆他人之家也。(唱)憂的是天下小，教寡人眠思夢想。(普雲)天下雖未混一，南征北伐，今其時也。願聞成算所向。(末背雲)寡人慾先下江南，且反說，試丞相一試。(唱)想太原府劉崇居北方，朕待暫離丹鳳闕，親擁碧油幢，先取河東上黨。